proxectonos/corpus_dominio_legal_administrativo_tmp huggingface dataset:
03/02/2020 | Administración LocalMunicipal
As Pontes de García Rodríguez
Secretaría
Modificación retribucións Grupo Mixto Municipal

Con este anuncio -e tal e como dispón o artigo 75.5 da Lei 7/1985, do 2 de abril, reguladora das bases do réxime local- faise público que na sesión ordinaria do Pleno do Concello que tivo lugar o día 08 de xaneiro de dous mil vinte, foi aprobada con 12 votos a favor (11 do PSdeG-PSOE e 1 do Grupo Mixto, representante do PP) e catro votos en contra (3 do BNG e 1 do Grupo Mixto, representante de Xuntos por As Pontes- Son en Común), a seguinte moción: O Grupo Mixto Municipal-PP presentou unha moción a través da sede electrónica o día 07/01/2020 (RE sede núm.23), a través do seu voceiro, Javier Acosta Vigo: O pasado 18 de xullo de 2019 tivo lugar o Pleno de organización. Un dos puntos aprobados nese pleno é a “Proposta de Alcaldía en canto ás retribucións e a indemnización dos membros da Corporación”, e vista a ambigüidade do punto h) e as súas posibles interpretacións xurídicas. O Grupo Municipal do Partido Popular presenta esta moción para o seu debate plenario, solicitando a adopción do seguinte ACORDO: Primeiro.- Aprobar a seguinte modificación ao vixente acordo plenario de 18 de xullo de 2019: 1) Letra h, quedará redactado do seguinte xeito literal: h) Recoñecer a dedicación parcial para o Grupo Mixto, na procura do desenvolvemento dos seus labores de oposición. A retribución bruta anual será de 16 752,50 €, que se pagarán en catorce mensualidades. A dedicación mínima semanal para a percepción desta retribución será de 25 horas. O Grupo Mixto, integrado por dúas formacións distintas, e á vista de que a portavocía exercerase con división de tempo poderá repartir a retribución entre ambos a proposta do grupo, sempre e cando non exista causa algunha de incompatibilidades por algún dos integrantes do grupo, sendo recoñecida a dedicación parcial ao integrante que non se atope e situación de incompatiblilidades”. As Pontes de Efidencia Luis Isidro Visiga Vasylyk, 29 de xaneiro de 2020 A concelleira delegada da Área de Organización Interna e Medios Locais Lorena Tenreiro Blanco
03/02/2020 | Administración LocalMunicipal
Ames
Aprobación definitiva Plan Económico 2019-2020 Concello de Ames

O Pleno do Concello de Ames, en sesión ordinaria celebrada o 26 de decembro de 2019, aprobou o Plan Económico-Financeiro, para os anos 2019 e 2020. O Expediente foi publicado no Boletín Oficial da Provincia de A Coruña número 248 de 31 de decembro de 2019, por un período de quince días rematando a exposición pública o día 23 de xaneiro de 2020. No prazo indicado non se presentaron alegacións nin reclamacións, polo que o expediente considérase definitivamente aprobado. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do Plan Económico-Financeiro definitivamente aprobado. Ames, 27 de xaneiro de 2020. O alcalde José M. Miñones Conde
03/02/2020 | Administración LocalMunicipal
Ribeira
Padróns e lista cobratorias do prezo público pola prestación do servizo público de axuda a domicilio (dependencia e libre concorrencia) correspondentes ao mes de novembro de 2019

Por Decreto de Alcaldía de data de hoxe, aprobáronse as liquidacións correspondentes a: – Padróns e lista cobratorias do prezo público pola prestación do servizo público de axuda a domicilio (dependencia e libre concorrencia) correspondentes ao mes de novembro de 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de febreiro de 2020 ao 13 de abril de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 28 de xaneiro de 2020 O alcalde, Manuel Ruiz Rivas
03/02/2020 | Administración LocalMunicipal
O Pino
Aprobación definitiva do presuposto 2020

ANUNCIO Aprobado definitivamente o Presuposto municipal para o exercicio 2020, logo de desestimada a reclamación presentada no período de exposición pública do acordo inicial, fanse públicos os seguintes resumos por capítulos: ESTADO DE GASTOS EUROS Cap.1.–Gastos de persoal. 705.204,92 Cap.2.–Gastos de bens correntes e servizos. 2.165.635,87 Cap.3.–Gastos financieiros. 200,00 Cap.4.–Transferencias correntes. 163.600,00 Cap.5.–Fondo de continxencia e outros imprev. 38.890,43 Cap.6.–Investimentos reais. 815.511,32 Cap.9.–Pasivos financieiros. 193.302,41 TOTAL ESTADO DE GASTOS. 4.082.344,95 ESTADO DE INGRESOS EUROS Cap.1.–Impostos directos. 1.685.662,12 Cap.3.–Taxas, prezos públicos e outros ingresos. 428.692,71 Cap.4.–Transferencias correntes. 1.681.538,80 Cap.5.–Ingresos patrimoniais. 500,00 Cap.7.–Transferencias de capital. 92.648,91 Cap.9.–Pasivos financieiros. 193.302,41 TOTAL ESTADO DE INGRESOS. 4.082.344,95 CADRO DE PERSONAL E RELACIÓN DE POSTOS DE TRABALLO A) FUNCIONARIOS DE CARREIRA 1.–Escala de Habilitación Nacional: 1 secretaria-interventora, grupo A1 (VACANTE) 2.–Escala de Admón. Xeral: 1 técnico/a, grupo A1 (VACANTE) 1 administrativa de contabilidade, grupo C1 1 auxiliar administrativo, grupo C2 1 alguacil-porteiro/a, grupo E (VACANTE) 1 ordenanza, grupo E (VACANTE) 3.–Escala de Admón. Especial: 1 técnico-arquitecto, grupo A1 B) PERSOAL LABORAL 1.–Persoal laboral fixo: 1 técnica en intervención familiar-educadora familiar psicóloga 1 axente de emprego e desenvolvemento local 1 traballadora social 2.–Persoal laboral temporal: 1 traballadora social 1 animador deportivo 1 animadora socio-cultural 1 tractorista 2 peóns 4 peóns xardineiros 1 peón forestal 1 técnico de turismo 1 técnico de turismo 1 socorrista C) ÓRGANOS DE GOBERNO Alcalde-presidente máis unha concelleira (con adicacións exclusivas). O Pino, 18 de decembro 2020. O ALCALDE Manuel Taboada Vigo
03/02/2020 | Administración LocalMunicipal
Neda
Anuncio de aprobación inicial da aceptación de finca en zona de Xeneral Morgado - Estación

O Pleno da Corporación, en sesión ordinaria celebrada o 27 de xaneiro de 2020, acordou aprobar inicialmente a aceptación de finca en zona de Xeneral Morgado – Estación, identificada pola súa referencia catastral 15056A007001270000HX. De conformidade co establecido na lexislación en vigor, sométese a información pública co fin de que os interesados, no prazo de 30 días a contar dende a publicación deste anuncio no BOP, poidan presentar as alegacións ou reclamacións que consideren oportunas. De non presentarse alegacións ou reclamacións a citada cesión, quedará automaticamente aprobada de xeito definitivo sen necesidade de novo acordo plenario. Vila de Neda, 29 de xaneiro de 2020. O Alcalde.- Asdo./ Angel Alvariño Saavedra
03/02/2020 | Administración LocalMunicipal
Neda
Exposición pública padrón taxa axuda no fogar decembro 2019

Por acordo da Xunta de Goberno de 27 de xaneiro do 2020, aprobáronse os padróns fiscais correspondentes ao mes de decembro do 2019 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 27 de xaneiro de 2020 O alcalde, Angel Alvariño Saavedra
03/02/2020 | Administración LocalMunicipal
A Coruña
Tesourería e Recadación
Recadación da taxa por prestación do servizo de recollida e tratamento de lixo e residuos sólidos urbanos, de vivendas, exercicio 2020

Tesouraría Xeral ANUNCIO RECADACIÓN DA TAXA POR PRESTACION DO SERVIZO DE RECOLLIDA E TRATAMENTO DE LIXO E RESIDUOS SÓLIDOS URBANOS, DE VIVENDAS, EXERCICIO 2020 PERÍODO VOLUNTARIO Por Resolución do concelleiro da Área de Economía, Facenda e Réxime Interior, de data 28 de xaneiro de 2020, sinalouse o período de cobramento en voluntaria da taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cotas trimestrais do exercicio 2020, cuxa recadación lle cómpre á Empresa Municipal de Aguas de La Coruña, S. A. (EMALCSA): Período de cobro: 1.º trimestre: dende o 10 de febreiro ata o 30 de abril de 2020.2.º trimestre: dende o 15 de abril ata o 31 de agosto de 2020.3.º trimestre: dende o 1 de xullo ata o 30 de novembro de 2020.4.º trimestre: dende o 1 de outubro de 2020 ata o 1 de marzo de 2021. Lugar de pago. –Os obrigados ó pago poderán abonar a taxa en: – Oficinas da Empresa Municipal de Aguas de La Coruña, S. A. (EMALCSA). – Conta/s bancaria/s de EMALCSA nas entidades financeiras ABANCA e Banco Sabadell. – En caixeiros da rede Servicaixa 24 horas. Débito por domiciliacións: o cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. Forma de pago: – O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es – O pagamento a través das entidades financeiras ABANCA e Banco Sabadell poderá facerse empregando calquera das modalidades que estas teñan dispoñibles. – O pago nos caixeiros da rede Servicaixa 24 horas pode realizarse a calquera hora e con tarxetas de calquera entidade. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo e 38 e seguintes da Ordenanza Xeral de Recadación Municipal, publicada no BOP n.º 250, do 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. A Coruña, 28 de xaneiro de 2020. O concelleiro da Área de Economía, Facenda e Réxime Interior José Manuel Lage Tuñas
24/02/2020 | Administración LocalMunicipal
Arteixo
Persoal
Selección polo procedemento de concurso-oposición libre de un/ha funcionario/a interino/a, administrativo/a de administración xeral, grupo C1, para o Departamento de Urbanismo

O Concello de Arteixo por Resolución de Alcaldía nº 381/2020 de 14 de febreiro de 2020, inicia proceso de selección polo procedemento de concurso-oposición libre de un/ha funcionario/a interino/a, administrativo/a de administración xeral, grupo C1, para o Departamento de Urbanismo, por vacante temporal dunha praza, por atoparse o seu titular en situación de excedencia voluntaria, así como a creación dunha lista de substitucións para futuros nomeamentos por renuncia, situación de incapacidade laboral temporal ou situacións análogas nas que poida estar incurso o funcionario/a nomeado en primeiro lugar. As bases están a disposición dos/as interesados/as no Taboleiro de Anuncios da Casa Consistorial e, complementariamente, na páxina web municipal. As instancias solicitando tomar parte no proceso selectivo, empezarán a contar, no prazo de 10 días hábiles, dende o seguinte ao da publicación do anuncio de convocatoria no Boletín Oficial da Provincia. Arteixo, 17 de Febreiro do 2020 Ricardo Sergio Zaratiegui Invernon (ALCALDE-PRESIDENTE)
24/02/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave AC/10/219.06 na Casa Consistorial do Concello de Vilarmaior para as obras do Proxecto de construción da mellora da intersección no P. Q.3+530 na estrada AC-151, o día 6 de marzo de 2020

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de VILARMAIOR, por mor das obras do Proxecto: Lugar: CASA CONSISTORIAL DE VILARMAIOR Data: 06/03/2020 Hora: DE 09:00 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 19 de febreiro de 2020 O xefe do servizo, Felipe de la Vega Gándaras
24/02/2020 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública de inicio de expediente de investigación para determinar a existencia dun antigo camiño que conecta Casal da Horta (núms.5 e 3) coa rúa Pontepedriña de Arriba e elementos relacionados

O alcalde de Santiago de Compostela, con data 13 de febreiro de 2020 resolveu en relación co camiño de referencia e os seus elementos relacionados, entre outras cuestións, o seguinte:  INICIAR DE NOVO EXPEDIENTE DE INVESTIGACIÓN do camiño que conecta Casal da Horta (dende o punto situado entre os números 5 e 3) coa rúa Pontepedriña de Arriba á altura da Fábrica de coiros, considerándoo como público xunto cos elementos e espazos relacionados (fonte sito no seu inicio en Casal de Horta e o lavadoiro sito ao final e a zona na que este se atopa e onde conflúen outros camiños da zona), conservando as probas e documentos do expediente de investigación xa tramitado (PTM/221/2014) posto que estes non resultan desvirtuados pola sentenza de 4/10/2019, ditada no proceso contencioso PO 114/18, seguido no XULGADO CONTENCIOSO ADMINISTRATIVO núm. dous de Santiago de Compostela.  A identificación deste camiño e deses espazos relacionados consta no plano do arquitecto municipal, xefe de Servizo de Planeamento e Xestión Urbanística do expediente de investigación PTM/221/2014 na folla 575.  PUBLICAR A resolución de iniciO de EXPEDIENTE DE INVESTIGACIÓN no Boletín Oficial da Provincia e expoñer un exemplar do mesmo durante quince días no taboleiro de anuncios do Concello. Ademais a presente resolución de iniciación do expediente de investigación NOTIFICARASE aos afectados por esta investigación que resulten coñecidos e identificables. O que se publica aos efectos sinalados, os interesados poderán consultar o expediente no Servizo de Planeamento e Xestión (Sección de Patrimonio) e formular as alegacións que xulguen oportunas. Santiago de Compostela, 17 de febreiro de 2020. O alcalde Asdo.: Xosé Antonio Sánchez Bugallo
24/02/2020 | Administración LocalMunicipal
Moeche
Emenda de erros

Detectado un erro no anuncio publicado no BOP da Coruña nº 30, de 13 de febreiro de 2020, relativo a Revocación de delegación na Deputación Provincial da Coruña da xestión e administración da sede electrónica Segundo.- A creación dunha nova sede electrónica, cuxo enderezo electrónico de referencia pase a ser https://moeche.sedeelecronica, gal en lugar da existente “https://sede.moeche. gal/”. Segundo.- A creación dunha nova sede electrónica, cuxo enderezo electrónico de referencia pase a ser https://moeche.sedelectronica. gal en lugar da existente “https://sede.moeche. gal/”. O presente anuncio substitúe o publicado no BOP nº 34 de 19 de febreiro de 2020 O que xe expón o publico para xeral coñecemento Moeche, 19 de febreiro de 2020 A Alcaldesa Asdo. Beatriz Bascoy Maceiras
24/02/2020 | Administración LocalMunicipal
Mugardos
Padrón dos comedores escolares municipais xaneiro 2020

A resolución da Alcaldía 165 do 18/02/2020 aprobou os padróns fiscais correspondentes ao mes de xaneiro do exercicio 2020 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 18 de febreiro de 2020 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020 de 06.02.2020)
24/02/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de mutuo acordo por expropiacións con clave N/AC/95.3 na Casa Consistorial do Concello de Rois para as obras do Proxecto de trazado da nova estrada de conexión da N-550 e a AC-301 en Padrón, o día 9 de marzo de 2020

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de ROIS, por mor das obras do Proxecto: Lugar: CASA CONSISTORIAL DE ROIS Data: 09/03/2020 Hora: DE 09:00 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 19 de febreiro de 2020 O xefe do servizo, Felipe de la Vega Gándaras
24/02/2020 | Administración LocalMunicipal
Ames
Aprobación inicial do Orzamento Xeral do Concello de Ames para o exercicio 2020

O Pleno do Concello de Ames, en sesión extraordinaria de data 20 de febreiro de 2020, aprobou inicialmente o Orzamento Xeral do Concello para o exercicio 2020 xunto coas bases de execución e os cadros de persoal do exercicio. Segundo o previsto no artigo 169 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, sométese a exposición pública este acordo inicial xunto co expediente completo, aos efectos de presentación de reclamacións que se consideren oportunas, dirixidas ao Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. Se non se producen alegacións ou reclamacións o acordo de aprobación inicial entenderase aprobado con carácter definitivo. Ames, 21 de febreiro de 2020 O alcalde José M. Miñones Conde
24/02/2020 | Administración LocalMunicipal
Frades
Aprobación definitiva dos orzamentos do exercicio 2020

Aprobación definitiva dos orzamentos do exercicio 2020 Aprobado inicialmente o orzamento xeral xunto coa plantilla de persoal e anexos para o exercicio económico de 2020, entre os que se encontran as bases de execución do orzamento 2020, en sesión ordinaria celebrada polo Pleno o día 17 de xaneiro de 2020, e sometido o expediente a información pública durante o prazo de quince días hábiles, en virtude do anuncio publicado no Boletín Oficial da Provincia número 15, de data 23 de xaneiro de 2020, sen se ter presentado alegación ningunha considérase definitivamente aprobado de conformidade co disposto no artigo 169 do Real Decreto Lexislativo 2/2004, do 5 de marzo. Aos efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal: CADRO DE PERSOAL 2020 A) PERSOAL FUNCIONARIO: Escala.–Denominación.–Grupo.–Nivel C. D.–N.º prazas.–Vacantes Hab. Nac.–Secretaría-Intervención-Tesourería.–A1/26.–1.–0. Cobertura definitiva Admón. Xeral.–Alguacil-porteiro.–E.–14.–1.–0. Cobertura definitiva B) PERSOAL LABORAL TEMPORAL: Prazas.–Denominación.–Xornada 1.–Animador deportivo.–Completa.1.–Técnico/a local de emprego-Axente de emprego desenvolvemento local.–Completa.3.–Conductor de tractor.–Completa.1.– Arquitecto.–Completa.1.–Administrativo, Secretario do Xulgado de Paz.–Completa.1.– Peón de obra pública.–Completa. *NOTA.–Non se inclúen os traballadores/as dos Plans de Emprego nin os traballadores/as en réxime de contratación temporal por períodos inferiores a un ano. O que se publica para xeral coñecemento, sinalando que, de conformidade co establecido no artigo 171 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, contra o acordo de aprobación definitiva poderá interpoñerse directamente recurso contencioso- administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a publicación deste anuncio. Frades, 18 de febreiro de 2020. O alcalde-presidente Roberto Rey Martínez
21/02/2020 | Administración LocalMunicipal
San Sadurniño
Aprobación da regularización do taboleiro de anuncios electrónico do Concello de San Sadurniño

ASUNTO: APROBACIÓN DA REGULARIZACIÓN DO TABOLEIRO DE ANUNCIOS ELECTRÓNICO DO CONCELLO DE SAN SADURNIÑO Mediante resolución da Alcaldía de data 17 de febreiro de 2020, en relación á regularización do taboleiro de anuncios electrónico do Concello de San Sadurniño, apróbase o seguinte: PRIMEIRO.- A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.- O acceso ao taboleiro de anuncios electrónico non requerirá ningún mecanismo especial de acreditación da identidade do cidadán. TERCEIRO.- O taboleiro de anuncios electrónico publicarase na sede electrónica do Concello. CUARTO.- O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.- O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razón técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.- Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. San Sadurniño, 17 de febreiro de 2020. O Alcalde, Secundino García Casal.
21/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69420. Edificio. Concello de Ferrol

Burger Kam, SL solicita de Augas de Galicia por atoparse nas marxes do río Inserto, a autorización de obras, no lugar de Polígono Industrial da Gándara, parcelas 49 e 50, parroquia de Ferrol, Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69420. As obras solicitadas consisten na execución do proxecto de:”Edificio restaurante Burger King Standing, sito en la calle 5G, Polígono Industrial Gándara, 83, 15047 Ferrol (a Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de febreiro de 2020 O xefe do servizo territorial Néstor Rodríguez Arias
21/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65662. Urbanización. Concello de Zas

Concello de Zas, solicita de Augas de Galicia por atoparse nas marxes do río Grande, a autorización de obras, no lugar de Baio, parroquia de Baio (Santa María), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65662. As obras solicitadas consisten na execución do proxecto de:” Urbanización novo campo da feira de Baio”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de febreiro de 2020 O xefe do servizo territorial Néstor Rodríguez Arias
21/02/2020 | Administración LocalMunicipal
A Coruña
Tesourería e Recadación
Anuncio do período de ingreso en voluntaria do imposto sobre vehículos de tracción mecánica, exercicio 2020

Tesouraría Xeral ANUNCIO PERÍODO DE INGRESO EN VOLUNTARIA DO IMPOSTO SOBRE VEHÍCULOS DE TRACCIÓN MECÁNICA, EXERCICIO 2020 Por resolución do Concelleiro da Área de Economía, Facenda e Réxime Interior, de data 24 de xaneiro de 2020, estableceuse entre o 2 de marzo e o 4 de maio de 2020, o período de ingreso en voluntaria do seguinte tributo: Imposto sobre Vehículos de Tracción Mecánica, exercicio 2020 Durante o devandito prazo os obrigados ó pagamento poderán satisfacer as súas débedas a través de Bancos e Caixas de Aforros, que teñan o carácter de entidade colaboradora, no seu horario de apertura ó público, ou na Caixa Municipal sita na r/ Franxa, 20, de 8.00 a 14.00 horas, agás sábados e festivos. Advertenza importante.–Débito por domiciliacións: En aplicación do Real Decreto-Lei 19/2018, do 23 de novembro, de servizos de pago e outras medidas urxentes en materia financeira, e do artigo 37.5 Ordenanza Xeral de Recadación Municipal publicada no BOP n.º 250, do 31 de decembro de 2015, o cargo na conta do importe dos recibos domiciliados farase o día 6 de abril de 2020. ENTIDADES COLABORADORAS:  BANCO SANTANDER, S. A.  BANCO DE SABADELL, S. A.  CAIXABANK, S. A.  ABANCA CORPORACIÓN BANCARIA, S. A.  BANCO BILBAO VIZCAYA ARGENTARIA, S. A. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 18 de febreiro de 2020. O concelleiro da Área de Economía, Facenda e Réxime Interior José Manuel Lage Tuñas
21/02/2020 | Administración LocalMunicipal
Ferrol
Área de Seguridade Cidadá. Negociado de Seguridade e Tráfico
Aprobación provisional do Plan de emerxencia municipal do Concello de Ferrol

Área de Seguridade e Tráfico, Mercados, Consumo, Sanidade e Benestar Animal. CONCELLERÍA DE SEGURIDADE E TRÁFICO ANUNCIO Aprobación provisional do Plan de Emerxencia Municipal do Concello de Ferrol O Excmo. Concello Pleno, na sesión celebrada o día 30 de xaneiro de 2020, acordou a aprobación provisional do Plan de Emerxencia Municipal do Concello de Ferrol (PEMU). De conformidade co disposto no art.83 da Lei 39/2015, do 1 de outubro, do procedemento administrativo común das Administracións Públicas, o Plan de Emerxencia Municipal sométese a información pública por un prazo de vinte días hábiles, contados a partir do día seguinte ó da publicación deste anuncio no Boletín Oficial da Provincia, para que as persoas interesadas poidan examinalo e presentar as alegacións que consideren oportunas. O texto íntegro do PEMU poderase consultar durante este período no taboleiro de anuncios da sede electrónica da web municipal (https://www.ferrol. gal/sede/taboleiroanuncios, e no Negociado de Seguridade e Tráfico do Concello de Ferrol. Ferrol, 18 de febreiro de 2020. O concelleiro delegado da área de Seguridade e Tráfico, Mercados, Consumo, Sanidade e Benestar Animal (P. D. Resolución da Alcaldía de data 8-7-2019; BOP 22-7-2019) Asdo.: Germán Costoya Casas
21/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66506. Almacén. Concello da Laracha

Gema Rosa Iañez Lunaro, solicita de Augas de Galicia por atoparse nas marxes do río Anllóns, a autorización de obras, no polígono 152, parcela 49 no lugar de Tuixe, parroquia de Lemaio (Santa Mariña), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66506. As obras solicitadas consisten na construción dun almacén nunha explotación gandeira, cunhas dimensións de 60,00 de lonxitude e 14, oo de ancho. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de febreiro de 2020 O xefe do servizo territorial Néstor Rodríguez Arias
21/02/2020 | Administración LocalMunicipal
Vimianzo
Anuncio de cobranza

Con data 18/02/2020 por esta Alcaldía apróbase inicialmente a LISTAXE DE USUARIOS POR UTILIZACIÓN DO XIMNASIO MUNICIPAL CORRESPONDENTE Á TAXA POR PRESTACIÓN DE SERVIZOS E UTILIZACIÓN DE INSTALACIóNS CULTURAIS, EDUCATIVAS, DEPORTIVAS E ANáLOGOS DE TITULARIDADE MUNICIPAL DO MES DE FEBREIRO DO ANO 2020 co seguinte detalle: Mes de FEBREIRO do ano 2020 (105 recibos por importe total de 1.575,00 euros). A listaxe aprobada expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas á Listaxe de usuarios, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 26 de Febreiro de 2020 ata o día 27 de Abril de 2020. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 18 de febreiro de 2020 A alcaldesa Mónica Rodríguez Ordóñez
21/02/2020 | Administración LocalMunicipal
Cabanas
Exposición pública de proxecto

ANUNCIO Exposición pública proxecto “Mellora de saneamento en Cabanas e Pontedeume. Fase III. Colectores Xerais. Cabanas (A Coruña)”, clave proxecto OH.315.1074 Pola presente procédese á exposición pública do proxecto da obra “Mellora de saneamento en Cabanas e Pontedeume. Fase III. Colectores Xerais. Cabanas (A Coruña)”, clave proxecto (OH.315.1074), polo prazo de vinte días hábiles, a efectos de presentación das reclamacións e/ou alegacións oportunas. O proxecto da devandita obra poderá consultarse na Secretaría do Concello de Cabanas durante dito prazo. Cabanas, 17 de febreiro de 2020. O alcalde Carlos Ladra Brage
21/02/2020 | Administración LocalMunicipal
Vedra
Secretaría-Intervención
Delegación funcións Alcaldía do 28/02 ao 01/03

Por Resolución da Alcaldía de data 18 de febreiro, delegáronse as funcións da Alcaldía, no 1º Tenente de Alcalde, don Manuel Costa Carneiro, do 28 de febreiro ao 1 de marzo, ambos incluidos. O que se fai público en cumprimento do artigo 44.2 do Real Decreto 2568/1986, polo que se aproba o Regulamento de Organización, Funcionamento e Réxime Xurdíco das Entidades Locais. Vedra, 18 de febreiro de 2020 O Alcalde Asdo. Carlos Martínez Carrillo
21/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.54497. Concesión dun caudal de auga á Comunidade de Usuarios Aguas do Bullo, no concello de Oza-Cesuras (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 11 de febreiro de 2020 e como resultado do expediente incoado ó efecto, outorgouse á Comunidade de Usuarios Aguas do Bullo, unha concesión de 974,6 m 3 anuais de auga que procede do manancial do Bullo, na parroquia de Filgueira de Barranca (San Pedro), no concello de Oza-Cesuras (A Coruña), con destino a uso doméstico e rega. Número Expte.: DH. A15.54497. Santiago de Compostela, 17 de febreiro de 2020. O xefe do Servizo de Tramitación Técnico-Administrativa do Dominio Público Hidráulico Elodia Maria Estramil Caila
21/02/2020 | Administración LocalMunicipal
Mesía
Aprobación inicial do orzamento 2020

O Pleno deste Concello, en sesión extraordinaria celebrada o día 20 de febreiro de 2020, aprobou inicialmente o orzamento xeral e cadro de persoal para o exercicio 2020, polo que, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o expediente ó público polo prazo de quince días hábiles, a contar dende o seguinte ó da publicación deste anuncio no Boletín Oficial da Provincia, co fin de que os interesados poidan formular as reclamacións que consideren pertinentes. Mesía, 20 de febreiro de 2020. O alcalde D. Mariano Iglesias Castro
21/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69146. Saneamento. Concello de Neda

Concello de Neda, solicita de Augas de Galicia por atoparse nas marxes dos ríos Belelle e Besteiro, a autorización de obras, no lugar de Santa María, parroquia de Santa María de Neda (Santa María), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69146. As obras solicitadas consisten na execución do proxecto de:” Reordenación de saneamento na zona de Santa María”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de febreiro de 2020 O xefe do servizo territorial Néstor Rodríguez Arias
21/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67780. Reforma de vestiarios. Concello de Carballo

Concello de Carballo, solicita de Augas de Galicia por atoparse nas marxes do río Bardoso, a autorización de obras, no lugar de As Pedreiras, parroquia de Berdillo (San Lourenzo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67780. As obras solicitadas consisten na execución do proxecto de:”Reforma de vestiarios e ampliación de gradas no campo de fútbol de Verdillo (As Pedreiras)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de febreiro de 2020 O xefe do servizo territorial Néstor Rodríguez Arias
27/02/2020 | Administración LocalMunicipal
Outes
Delegación de competencias por ausencia

Por medio do Decreto 2020-0052, o Alcalde de Outes, D. Kelvin Antonio Duverney Gambau Soule, delega na 1ª Tenente Alcaldesa, Dª Alba Quintela Vilariño, a totalidade das competencias e atribucións da Alcaldía, os días 24 e 25 de febreiro de 2020. Outes, 21 de febreiro de 2020. O Alcalde, D. Manuel González López.
27/02/2020 | Administración de JusticiaJuzgados de Primera Instancia
1ª Instancia 8 A Coruña
Notificación sentencia número 45/2020, xuizo verbal 714/2019

Carla Patricia Martin Angel Kapanadze Yuen, letrado da administración de xustiza do Xulgado de Primeira Instancia Núm.8 da Coruña, fago saber que no XUIZO VERBAL 714/19 ditouse Sentenza num.45/2020 de 18/02/2020 que non pude ser notificada á interviniente con CIF B70462973. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde a interesada poderá ter coñecemento íntegro do acto. Contra a dita resolución non pode interpor recurso ningún consonte co establecido na Lei de Axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 20 de febreiro do 2020. Carla Patricia Martin Angel Kapanadze Yuen O letrado da administración de xustiza.
27/02/2020 | Administración LocalMunicipal
Miño
Anuncio de aprobación inicial da modificación da relación de postos de traballo do Concello de Miño e modificación do cadro de persoal e do anexo de persoal correspondentes ao orzamento de 2019, prorrogado para 2020

O Pleno municipal do Concello de Miño, en sesión ordinaria celebrada o día 20 de febreiro de 2020, adoptou os seguintes acordos: Primeiro.- Aprobar inicialmente a modificación da relación de postos de traballo deste Concello co obxecto de crear un novo posto de traballo reservado a persoal laboral fixo. Segundo.- Aprobar inicialmente a modificación da relación de postos de traballo deste Concello no punto referente ao organigrama municipal co obxecto de adscribir o posto de traballo administrativo (código 2106) en exclusividade ao servizo de Intervención (novo código 2006). Terceiro.- Aprobar inicialmente a modificación do cadro de persoal e do anexo de persoal do orzamento de 2019, prorrogado para 2020, co obxecto de darlle cobertura/reflexo orzamentario ás modificacións propostas nos puntos primeiro e segundo do presente. En cumprimento do disposto na normativa vixente, exponse ao público durante o prazo de vinte (20) días hábiles, que comezará a contar dende o día seguinte ó da inserción do presente edicto no Boletín Oficial da Provincia, para que durante o mesmo as persoas interesadas poidan examinar o expediente e presentar alegacións, reclamacións ou suxestións que estimen oportunas, as cales serán dirixidas ao alcalde presidente para a súa elevación ao Pleno da Corporación. Se durante o prazo establecido non se presentasen alegacións, reclamacións ou suxestións ó acordo, entenderase automaticamente elevado a definitivo sen necesidade de novo acordo plenario. Miño, 21 de febreiro de 2020. O alcalde Manuel Vázquez Faraldo
27/02/2020 | Administración LocalMunicipal
Rianxo
Secretaría
Selección creación dobre listaxe persoal laboral temporal Oficina de Turismo

O Concello de Rianxo vai realizar o proceso de selección para a creación dunha dobre listaxe de persoal laboral temporal para a Oficina de Turismo. Bases e instancias no Rexistro Xeral do Concello, na sede electrónica municipal sede. concelloderianxo. gal e no sitio web do Concello concelloderianxo. gal O prazo de presentación de solicitudes será de cinco días hábiles contados a partir do seguinte ao desta publicación. Rianxo, febreiro de 2020 O alcalde, Adolfo Muíños Sánchez